wickkiey/tamil-wikipedia-markdown huggingface dataset:
# அட்ரீனல் அயர்ச்சி

**அட்ரீனல் அயர்ச்சி** (*Adrenal fatigue*) என்பது மாற்று மருத்துவ வழங்குநர்களால் பயன்படுத்தப்படும் ஒரு போலி அறிவியல் சொல்லாகும். அட்ரீனல் சோர்வு என்ற பெயராலும் அறியப்படுகிறது. நாள்பட்ட மன அழுத்தம் அல்லது தொற்றுகள் காரணமாக அட்ரீனல் சுரப்பிகள் வறண்டு போதுமான அளவு இயக்குநீர்களை, முதன்மையாக கார்டிசோலை உற்பத்தி செய்ய முடியாத நிலையைக் குறிக்கிறது. அட்ரீனல் அயர்ச்சி அல்லது அட்ரீனல் சோர்வு இருப்பதற்கு எந்த அறிவியல் அடிப்படையும் இல்லை. மேலும் இந்த சொல்லை அட்ரீனல் பற்றாக்குறை அல்லது அடிசன் நோய் போன்ற பல உண்மையான அட்ரீனல் செயலிழப்பு வடிவங்களுடன் ஒப்பிட்டு குழப்பிக் கொள்ளக்கூடாது.  

## ஆதாரங்கள் இல்லாமை
ஒரு முறையான மதிப்பாய்வில் அட்ரீனல் அயர்ச்சி நிலைக்கு எந்த ஆதாரமும் கிடைக்கவில்லை. இது ஒரு கட்டுக்கதை என்ற முக்கிய நாளமில்லா சுரப்பியியல் நிபுணர்களிடையே ஒருமித்த கருத்தை ஆதரிக்கிறது. அட்ரீனல் சோர்வு என்ற கருத்தை ஆதரிக்க எந்த ஆதாரமும் இல்லை. மேலும் இச்சொல்லாடல் அறிவியல் அல்லது மருத்துவ சமூகங்களால் அங்கீகரிக்கப்பட்ட ஒரு செல்லுபடியாகும் நோயறிதல் அல்ல என கருதப்படுகிறது.  

## சோதனை
சில நேரங்களில் இரத்தம் அல்லது உமிழ்நீர் பரிசோதனை செய்யப்படுகிறது. ஆனால் அட்ரீனல் சோர்வு இருப்பதற்கான எந்த ஆதாரமும் இல்லை, இதை சோதிக்க முடியும் என்பதற்கும் எந்த ஆதாரமும் இல்லை.  

## உணவுத்திட்டங்கள்
அட்ரீனல் சோர்வு என்ற கருத்து, இந்த நிலைமைக்கு சிகிச்சையளிக்க சந்தைப்படுத்தப்படும் துணை உணவு துறைக்கு வழிவகுத்துள்ளது. இந்த துணை உணவு அமெரிக்காவில் பெரும்பாலும் ஒழுங்குபடுத்தப்படவில்லை; இவை பயனற்றவை மற்றும் விலை உயர்ந்தவை; மேலும் சில சந்தர்ப்பங்களில் இவை ஆபத்தானவையாகவும் இருக்கின்றன.
# ஜாரி மாவட்டம்


14 மாவட்டங்கள்]]  
**ஜாரி மாவட்டம்** (*Zhari District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும். இதன் நிர்வாகத் தலைமையிடம் *பசப்* நகரம் ஆகும். மேவந்த் மாவட்டம் மற்றும் பஞ்ச்வாய் மாவட்டங்களின் சில பகுதிகளைக் கொண்டு ஜாரி மாவட்டம் 2004ஆம் ஆண்டில் புதிதாக நிறுவப்பட்டது. 2010ஆம் ஆண்டில் இம்மாவட்ட மக்கள் தொகை 80,700 என மதிப்பீடு செய்யப்பட்டுள்ளது.  

## புவியியல் & வேளாண்மை
அர்கந்தாப் ஆற்றின் வடக்கு கரையில் அமைந்த ஜாரி மாவட்டத்தில் திராட்சைத் தோட்டங்கள் அதிகம் உள்ளது. முன்னர் போதை தரும் கஞ்சா செடிகள் அதிகம் பயிரிடப்பட்டது.
# அ. தேவேந்திரன்



**அ. தேவேந்திரன்** (*A. Devandiran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் கூறைநாடுப் பகுதியினைச் சேர்ந்தவர். மயிலாடுதுறை உயர்நிலை பள்ளியில் பத்தாம் வகுப்பு வரை கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1971
# ஷா வாலி கோட் மாவட்டம்

14 மாவட்டங்கள், இளஞ்சிவப்பு நிறத்தில் ஷா வாலி கோட் மாவட்டம்]]  
**ஷா வாலி கோட் மாவட்டம்** (*Shah Wali Kot District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும்.  
2006ல் இதன் மக்கள் தொகை 38,400 ஆகும். 2001-2021 ஆப்கானித்தான் போரின் போது இம்மாவட்டம் தாலிபான்களின் கோட்டையாக விளங்கியது.  

## அமைவிடம்
கந்தகார் மாகாணத்தின் வடக்கில் அமைந்த ஷா வாலி கோட் மாவட்டத்தின் மேற்கில் காக்ரேஸ் மாவட்டம், வடக்கில் நெஷ் மாவட்டம் , கிழக்கில் ஒரூஸ்கான் மாகாணம், தெற்கில் தாமன் மாவட்டம் மற்றும் அர்கந்தாப் மாவட்டம் எல்லைகளாக உள்ளது.
# நெஷ் மாவட்டம்

13 மாவட்டங்கள்]]  
**நெஷ் மாவட்டம்** (*Nesh District*), ஆப்கானித்தான் நாட்டின் கந்தகார் மாகாணத்தின் 15 மாவட்டங்களில் ஒன்றாகும். முன்னர் ஓரூஸ்கான் மாகாணத்தில் இருந்த இந்த மாவட்டத்தை கந்தகார் மாகாணத்தில் இணைக்கப்பட்டது.  

2019ஆம் ஆண்டில் இதன் மக்கள் தொகை 14,884 என மதிப்பிடப்பட்டுள்ளது.இம்மாவட்டத் தலைமையிடம் *நெஷ்* கிராமம் ஆகும்.  

## அமைவிடம்
நெஷ் மாவட்டத்தின் வடக்கிலும், மேற்கிலும், கிழக்கிலும் ஒரூஸ்கான் மாகாணம், தெற்கில் ஷா வாலி கோட் மாவட்டம், காக்ரேஸ் மாவட்டம் மற்றும் கோரக் மாவட்டம் எல்லைகளாக உள்ளது.
# அ. கலையரசன்


**அ. கலையரசன்** (*A. Kalaiarasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் பி. சந்தானபுரம் கிராமத்தினைச் சேர்ந்தவர். பந்தநல்லூர் அரசு பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1980
# இசுட்ரோன்சியம் டைசிலிசைடு



**இசுட்ரோன்சியம் டைசிலிசைடு** (*Strontium disilicide*) என்பது SrSi<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் இருமச் சேர்மமான இது இசுட்ரோன்சியமும் சிலிக்கானும் சேர்வதால் உருவாகிறது.  

## தயாரிப்பு
இசுட்ரோன்சியம் ஆக்சைடு அல்லது இசுட்ரோன்சியம் கார்பனேட்டை சிலிக்கான் அல்லது சிலிக்கான் ஆக்சைடு மற்றும் நிலக்கரியுடன் இணைப்பதன் மூலம் இசுட்ரோன்சியம் டைசிலிசைடைத் தயாரிக்கலாம்:  

::SrO + 2Si + С -> SrSi<sub>2</sub> + CO  
::SrCO<sub>3</sub> + 2SiO<sub>2</sub> + 4C -> SrSi<sub>2</sub> + 4CO + CO<sub>2</sub>  

## இயற்பியல் பண்புகள்
இசுட்ரோன்சியம் டைசிலிசைடு P4132 என்ற இடக்குழுவில் கனசதுர படிக அமைப்புடன் வெள்ளி-சாம்பல் நிறப் படிகங்களாக a = 6.540 Å என்ற அலகு செல் அளவுருக்களுடன் உருவாகிறது. அடர்த்தி 3.40 கிலோ/லி என அளவிடப்படுகிறது. ஆனால் அலகு செல் அளவை அடிப்படையாகக் கொண்டு, இது 3.43 கிலோ/லி ஆக இருக்க வேண்டும். சிலிக்கான் அணுக்கள் ஒரு முப்பரிமாண அணிக்கோவையை உருவாக்குகின்றன. மிகச்சிறிய Si-Si பிணைப்பு தூரம் 2.41 Å ஆகும். இது திட சிலிக்கானை விட சற்று அதிகம். Si-Si-Si கோணங்கள் ∠ 113.03° ஆகும். ஒவ்வொரு சிலிக்கான் அணுவும் மற்ற மூன்று சிலிக்கான் அணுக்களுடன் இணைகின்றன. எட்டு சிலிக்கான் அணுக்கள் ஒவ்வொரு இசுட்ரோன்சியம் அணுவையும் ஆறு 3.21 Å அளவிலும் இரண்டு 3.43 Å அளவிலும் சுற்றி வருகின்றன.  

## வேதிப் பண்புகள்
நீர் இசுட்ரோன்சியம் டைசிலிசைடு சேர்மத்தை சிதைக்கிறது:  

::SrSi<sub>2</sub> + 6H<sub>2</sub>O -> Sr(OH)<sub>2</sub> + 2SiO<sub>2</sub> + 5H<sub>2</sub>  

இசுட்ரோன்சியம் டைசிலிசைடு கனிம அமிலங்களுடன் வினைபுரிகிறது.  

## பயன்கள்
SrSi2 என்பது ஒரு குறுகிய இடைவெளி குறைக்கடத்தி அல்லது வெயில் அரை உலோகம் என்றும், துளைகள் ஆதிக்கம் செலுத்தும் மின்சுமை ஏற்பிகளாக இருப்பதாகவும் கூறப்படுகிறது. வெப்ப மின் சாதனங்கள் மற்றும் இதன் தனித்துவமான பண்புகளைப் பயன்படுத்தக்கூடிய பிற பயன்பாடுகள் சாத்தியமான இதன் பயன்பாடுகளில் அடங்கும்
# கோரக் மாவட்டம்

மாவட்டங்கள்]]  
**கோரக் மாவட்டம்** (*Ghorak district*), ஆப்கானித்தான் நாட்டின் கந்தகார் மாகாணத்தில் உள்ள மாவட்டங்களில் ஒன்றாகும். இதன் நிர்வாகத் தலைமையிடம் *கோரக்* ஆகும்.  
## அமைவிடம்
கந்தகார் மாகாணத்தின் வடமேற்கில் அமைந்த கோரக் மாவட்டத்தின் மேற்கில் ஹெல்மண்ட் மாகாணம், வடக்கில் நெஷ் மாவட்டம் கிழக்கில் காக்ரேஸ் மாவட்டம் மற்றும் தெற்கில் மேவந்த் மாவட்டம் எல்லைகளாக உள்ளது.
# பி. பத்மாவதி


**பி. பத்மாவதி** (*P. Padmavathy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் மேலநலநல்லூர் கிராமத்தினைச் சேர்ந்தவர். பள்ளிக் கல்வியினை முடித்துள்ள பத்மாவதி இந்தியப் பொதுவுடமைக் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2006
# காக்ரேஸ் மாவட்டம்


மாவட்டங்கள், இளம் பச்சை நிறத்தில் காக்ரேஸ் மாவட்டம்]]  

**காக்ரேஸ் மாவட்டம்** (*Khakrez District*), ஆப்கானித்தான் நாட்டின் கந்தகார் மாகாணத்தில் உள்ள மாவட்டங்களில் ஒன்றாகும். வடமத்திய கந்தகார் மாகாணத்தில் அமைந்த இம்மாவட்டத்தின் நிர்வாகத் தலைமையிடம் *காக்ரேஷ்* ஆகும்.  

## அமைவிடம்
காக்ரேஸ் மாவட்டத்தின் மேற்கில் கோரக் மாவட்டம், தெற்கில் மேவந்த் மாவட்டம் மற்றும் ஜாரி மாவட்டம், கிழக்கில் அர்கந்தாப் மாவட்டம் மற்றும் ]ஷா வாலி கோட் மாவட்டம், வடக்கில் நெஷ் மாவட்டம் எல்லைகளாக உள்ளது.  

## பிற விவரங்கள்
இதன் மக்கள் தொகை 20,000க்கும் மேற்பட்டது. சுலைமான் மலைத்தொடரின் அடிவாரத்தில் அமைந்த இம்மாவட்டத்தில் புகழ்பெற்ற *ஷா ஆகா தர்கா* உள்ளது.
# ஆப்கீட்டு



**ஆப்கீட்டு** (*Hapkeite*) என்பது Fe<sub>2</sub>Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 2000 ஆம் ஆண்டு அரேபிய தீபகற்பத்தில் உள்ள ஓமானில் கண்டுபிடிக்கப்பட்ட தோஃபர் 280 விண்கல்லில் இக்கனிமம் கண்டுபிடிக்கப்பட்டது. இந்த விண்கல் சந்திரனில் இருந்து தோன்றியிருக்கலாம் என்று நம்பப்படுகிறது. குறிப்பாக, இது சந்திரனின் மலைப்பாங்கான மேட்டுநிலப்பரப்பிலுள்ள சுண்ணக்கூழாங்கற் கலவைப் பாறையின் ஒரு துண்டாகத் தெரிகிறது. ஆப்கீட்டு கனிமத்தின் கலவை சிலிக்கான் மற்றும் இரும்பினால் ஆனது. மேலும் இது பூமியில் காணப்படும் பிற சிலிக்கான்-இரும்பு தாதுக்களைப் போன்றது. சந்திரனில் ஏற்பட்ட ஏதோ ஒரு தாக்கம் ஓரளவு உருகிய அல்லது ஆவியாக்கப்பட்ட பொருளை சுற்றுப்பாதையில் செலுத்தியதாகக் கருதப்படுகிறது.  

பன்னாட்டு கனிமவியல் சங்கம் ஆப்கீட்டு கனிமத்தை Hpk என்ற குறியீட்டால் அடையாளப்படுத்துகிறது.  

சிலிக்கான்-இரும்பின் 1:2 விகிதக் கலவை காரணமாக, ஆப்கீட்டுக்கு Fe<sub>2</sub>Si என்ற மூலக்கூற்று வாய்ப்பாடு வழங்கப்பட்டது. ஒளிபுகா, மஞ்சள் நிறத்தில் இருந்து வெள்ளி வரையிலான நுண்ணிய சமநீள படிகங்களாகக் காணப்படுகிறது.  

சந்திரனின் மண் துகள்களில் (விண்வெளி வானிலை) நீராவி படிவு பூச்சுகளின் இருப்பு மற்றும் முக்கியத்துவத்தை முன்னறிவித்த புரூசு ஆப்கேவின் நினைவாக இக்கனிமத்திற்கு ஆப்கீட்டு எனப் பெயரிடப்பட்டது.  

ஆப்கீட்டைத் தவிர, குபேயைட்டு, நாகைட்டு, இலின்சைட்டு, உலுயோபுசைட்டு, சூசைட்டு, சிஃபெங்கைட்டு மற்றும் சாங்போயிட்டு ஆகியவையும் இயற்கை இரும்பு சிலிசைடு தாதுக்களில் அடங்கும்.
# இலின்சைட்டு



**இலின்சைட்டு** (*Linzhiite*) என்பது FeSi<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு சிலிசைடு கனிமமான இக்கனிமம் 1960 ஆம் ஆண்டுகளில் சோவியத் ஒன்றியத்தின் தோனெட்சுக்கு பகுதியில் கண்டுபிடிக்கப்பட்டது. பெர்டிசிலிசைட்டு என்று பெயரிடப்பட்டது. ஆனால் பன்னாட்டு கனிமவியல் சங்கத்தால் அங்கீகரிக்கப்படவில்லை. பின்னர் திபெத்தில் உள்ள இலின்சைக்கு அருகில் மீண்டும் கண்டுபிடிக்கப்பட்டது. இலின்சைட்டு மற்ற அரிய இரும்பு சிலிசைடு கனிமங்களான சிஃபெங்கைட்டு (Fe<sub>5</sub>Si<sub>3</sub>) மற்றும் நாகுயிட்டு (FeSi) ஆகியவற்றுடன் சேர்ந்து காணப்படுகிறது. என்ற குறியீட்டால் அடையாளப்படுத்துகிறது.
# புவனேசுவரி கோயில்



**புவனேசுவரி கோயில்** (*Bhubaneswari Temple*) இந்தியாவின் திரிபுரா மாநிலத்தில் உள்ள இராச்சுநகரில் அமைந்துள்ளது. இந்த இந்து கோயில் அகர்தலாவிலிருந்து 55 கிலோமீட்டர் தொலைவில் உள்ளது. கி.பி 1660–1675 ஆம் ஆண்டு காலத்தில் கட்டப்பட்டதாக நம்பப்படும் இக்கோயில், மகாராசா கோவிந்த மாணிக்யாவால் கட்டப்பட்ட அரண்மனைக்கு அடுத்ததாக அமைந்துள்ளது. இரவீந்திரநாத் தாகூரின் படைப்பில் இந்தக் கோயில் பற்றி குறிப்பிடப்பட்டுள்ளது.  

## கட்டடக்கலை
இந்தக் கோயில் வங்காளத்தின் சர்ச்சலா பாணி கட்டிடக்கலையை பிரதிபலிக்கிறது. ஒரு தட்டையான உயர்த்தப்பட்ட மேடையுடன் அதன் மீது அறை ஒற்றை வளைவு நுழைவாயிலுடன் கட்டப்பட்டுள்ளது. வளைந்த கூரை ஒன்றுடன் கூடிய இறுதிக் கோபுரமும் உள்ளது.
# இரிக்னை



**இரிக்னை** (*Rignai*) என்பது இந்தியாவின் திரிபுரா மாநிலத்தில், முக்கியமாக திரிபுராவிலுள்ள பெண்கள் அணியும் ஒரு பாரம்பரிய போர்வை ஆடையாகும். இடுப்பில் சுற்றிக் கொண்டு இந்த ஆடை அணியப்படுகிறது. மார்பளவு சுற்றிக் கட்டப்பட்ட துணியான மேகேலா சாதோருடன் அணியும் மூன்று துண்டு பாரம்பரிய உடையின் ஒரு பகுதியான இரிசாவுடன் இணைந்து அணியப்படுகிறது. திரிபுரா பெண்கள் வீட்டிலும், பணியிடங்களிலும், குறிப்பிட்ட சிறப்பு சந்தர்ப்பங்களிலும் இந்த ஆடையை அணிந்து கொள்கிறார்கள்.  

## வகைகள்
மிகவும் குறிப்பிடத்தக்க இரிக்னை சமாத்வி பார் என்று அழைக்கப்படுகிறது. மேலும் இது அரக்கு நிறம் பிற வண்ணங்களால் சூழப்பட்ட வெள்ளைத் துணியைக் கொண்டுள்ளது. திருமண விழாக்கள் மற்றும் கோரியா பூசை மற்றும் அங்கிராய் பண்டிகை போன்ற முக்கியமான நிகழ்வுகளின் போது சமாத்வி பார் அணியப்படுகிறது.
# அசோக் குமார் பட்டாச்சார்யா



**அசோக் குமார் பட்டாச்சார்யா** *(Asoke Kumar Bhattacharyya)* (பிப்ரவரி -1- 1919 - சூன்- 11 -2016) இவர் ஒரு இந்திய தொல்பொருள் ஆய்வாளர், அருங்காட்சியக நிபுணர் கலை வரலாற்றாசிரியர் மற்றும் சமசுகிருதப் பேராசிரியர் ஆவார். அவர் ஓய்வு பெறும் வரை 10 ஆண்டுகாலம் கொல்கத்தாவில் உள்ள இந்திய ஆருங்காட்கியகத்தின் இயக்குநராக இருந்தார். இந்திய அரசு அவருக்கு ஏப்ரல் 2017 இல் மரணத்திற்குப் பின் பத்மசிறீ விருது வழங்கியது. பட்டாச்சார்யா கலை, தொல்லியல், கல்வெட்டு மற்றும் நாணயவியல் ஆகியவற்றின் பல்வேறு அம்சங்கள் குறித்து 29 புத்தகங்கள் வெளியிட்டுள்ளார். உலகம் முழுவதும் உள்ள பத்திரிகைகளில் நூற்றுக்கணக்ககான ஆராய்ச்சி கட்டுரைகளை எழுதியுள்ளார். 2012 ஆம் ஆண்டில் சமண சமய சிற்பங்கலைக்கு அவர் ஆற்றிய பங்களிப்பிற்காக புது தில்லியில் ஆச்சார்ய ஏமசந்திர சூரி சம்மன் புரசுகார் விருது வழங்கப்பட்டது.  

## வாழ்க்கை வரலாறு
பட்டாச்சார்யா வடக்கு கொல்கத்தாவில் பேராசிரியர் அரிமோகன் பட்டாச்சார்யாவுக்கு பிப்ரவரி - 1 - 1919 அன்று பிறந்தார். அவர் ஸ்காட்டிஷ் தேவாலய கல்லூரியின் தெற்குப் புறநகர் பகுதியில் உள்ள ஒரு பள்ளியில் பயின்றார். 1941 இல் கல்கத்தா பல்கலைக்கழகத்தில் கல்வெட்டு மற்றும் உருவப்படவியலில் சமசுகிருதத்தில் முதுகலைப்பட்டம் பெற்றார். 1952 இல் அரபு -பாரசீக வரலாற்றில் முதுகலைப்பட்டமும் பெற்றார். அவர் தனது இரண்டு முதுகலைப் பட்டப்படிப்பிலும் தங்கப் பதக்கம் பெற்றார். இதற்கிடையில் அவர் கபிர்தா மற்றும் புரந்திரா ஆகிய விருதுகளைப் பெற்றார். 1944 இல் சட்டப் படிப்பை முடித்தார். 1949 இல் பிரேம்சந்த் ராய்சந்த் உதவித்தொகையைப் பெற்றார். 1949 இல் இந்திய அருங்காட்சியகத்தில் உதவி கண்காணிப்பாளராகச் சேர்ந்த பின்னர், 1965 முதல் 1975 இல் ஓய்வு பெறும் வரை இந்திய அருங்காட்சியகத்தின் இயக்குநராக இருந்தார்.  
அவர் சூன் 11-2016 அன்று கொல்கத்தாவின் லேக் கார்டனில் உள்ள அவரது இல்லத்தில் காலமானார்.  
## புத்தகங்கள்
அவரது புத்தகங்களில் பின்வருவன அடங்கும்:  
- மேற்கு வங்காளக் கோவில்களிலிருந்து அர்பணிப்பு கல்வெட்டுகளின் ஒரு தொகுப்பு, சுமார் கி.பி. 1500 முதல் கி.பி. 1800 வரை 1982
- இந்திய கலாச்சாரத்தின் ஒரு போட்டி: கலை மற்றும் தொல்லியல் சர்வதேச தரநிலை புத்தக எண் 1995 9788170172734
- இந்தியாவில் பெர்சோ-அரபு கல்வெட்டியலின் கலாச்சார வரலாறு மற்றும் அரசியல் அம்சங்கள் சர்வதேச தரநிலை புத்தக எண் 1999 978- 8171020294
- தூரகிழக்கு புத்த மத உருவப்படங்களின் வளர்ச்சிக்கு இந்திய பங்களிப்பு 2002 சர்வதேச தரநிலை புத்தக எண் 978-8171020294
- சப்பானின் ஆரம்பகால மற்றும் புத்த மதக் கல் சிற்பம் 2004 சர்வதேச தரநிலை புத்தக எண் 978-8170174226
- தாய்லாந்தில் புத்த மதச் சின்னவியல்: ஒரு தென்கிழக்கு ஆசியக் கண்ணோட்டம் 2007
- இந்திய நாணயவியல் மற்றும் அதன் கலாச்சார அம்சங்கள் 2010 சர்வதேச தரநிலை புத்தக எண் 978-8180902321
- சமண வரலாற்று வளர்ச்சி: ஒரு வரிவான ஆய்வு 2010 சர்வதேச தரநிலை புத்தக எண் 978-8180902314
# மொண்டாங் பள்ளத்தாக்கு



**மொண்டாங் பள்ளத்தாக்கு** (*Montang Valley*) என்பது இந்தியாவின் திரிபுரா மாநிலத்தில் உள்ள சிவாலிக் மலையில் இருக்கும் ஒரு கிராமமும் சுற்றுலாத் தலமுமாகும். இப்பகுதி கோவாய் மாவட்டத்தின் தெலியமுரா துணைக்கோட்டத்தின் கீழ் உள்ளது. அமைதி மலை என்ற பெயராலும் அழைக்கப்படுகிறது. தலைநகர் அகர்தலாவில் இருந்து சுமார் 80 கிலோமீட்டர் (50 மைல்) தொலைவிலும், தேசிய நெடுஞ்சாலை எண் 8 (இந்தியா) என்ற சாலையிலிருந்து 30 கிலோமீட்டர் (19 மைல்) தொலைவிலும் தெலியமுரா நகரத்திற்கு அருகே அமைந்துள்ளது. இக்கிராமத்தின் மிதக்கும் மேகங்களும் இயற்கை அழகும் கண்கவர் காட்ட்சிகளாக அறியப்படுகிறது.  

## வரலாறு
2016 ஆம் ஆண்டில், பத்திரிகையாளரும் திரைப்படத் தயாரிப்பாளருமான கமல் கலை, அரசியல்வாதியாக மாறியவர், இந்தப் பள்ளத்தாக்கை ஆராய்ந்தார். மொண்டாங் பள்ளத்தாக்குப் பகுதியின் சுற்றுலாத் திறனைப் பயன்படுத்த அவர் புதுமையான திட்டங்களை வகுத்தார்.  

2021 ஆம் ஆண்டில், கமல் கலை திரிபுரா பழங்குடியின வட்டாரங்களுக்கான தன்னாட்சி மாவட்டக் குழுவின் நிர்வாக உறுப்பினரானார். ஒரு மூலோபாய அணுகுமுறையுடன், தேசிய நெடுஞ்சாலை எண் 8 என்ற சாலையிலிருந்து மோண்டாங் வரை இணைக்கும் சாலைகளை நிர்மாணிக்க பிரதான் மந்திரி கிராம் சதக் யோச்சனா திட்டத்திலிருந்து வெற்றிகரமாக நிதியைப் பெற்றார், மேலும் அங்கு ஒரு தோங் கர் எனப்படும் பாரம்பரிய பழங்குடி வீடு ஒன்றைக் கட்டினார். சமூக ஊடகங்களில் கலை அந்த இடத்தின் படங்களைப் பகிர்ந்ததைத் தொடர்ந்து, அவை விரைவாக பிரபலமடைந்தன. அதைத் தொடர்ந்து, அந்த இடம் எதிர்பாராத விதமாக பிரபலமடைந்தது, பரபரப்பான சுற்றுலா தலமாக மாறியது மற்றும் சுற்றுலாப் பயணிகள் மற்றும் இயற்கை ஆர்வலர்களுக்கு ஒரு புதிய இடமாகவும் உருவெடுத்தது.
# படைச் சிறுத்தை தேசியப் பூங்கா



**படைச் சிறுத்தை தேசியப் பூங்கா** (*Clouded Leopard National Park*) என்பது இந்தியாவின் திரிபுரா மாநிலத்தில் உள்ள சிபாகிசாலா வனவிலங்கு சரணாலயத்தில் உள்ள ஒரு தேசிய பூங்காவாகும். இப்பூங்கா சுமார் 5.08 சதுர கிலோமீட்டர் (1.96 சதுர மைல்) பரப்பளவைக் கொண்டுள்ளது. மேலும் இங்கு இலைக் குரங்கு உட்பட நான்கு வகையான முதனி குரங்குகளுக்கு தாயகமாகும்.  

மாநிலத் தலைநகர் அகர்தலாவில் இருந்து இந்த தேசியப் பூங்கா 28 கி.மீ தொலைவில் உள்ளது. அருகிலுள்ள விமான நிலையம் 35 கி.மீ தொலைவில் உள்ள மகாராசா பீர் பிக்ரம் விமான நிலையம் ஆகும்.
# களப்புக்கட்டு



<templatestyles src="Module:Infobox/styles.css"></templatestyles>  
**களப்புக்கட்டு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# ஜல்கான் வாழைப்பழம்


**ஜல்கான் வாழைப்பழம்** (*Jalgaon banana*) என்பது இந்திய மாநிலமான மகாராட்டிராவில் வளர்க்கப்படும் வாழைப்பழ வகையாகும். இது வடக்கு மகாராட்டிராவின் காந்தேஷ் பிராந்தியத்தில் அமைந்துள்ள ஜல்கான் மாவட்டத்தில் பொதுவானதாகவும் பரவலாகவும் பயிரிடப்படும் பயிராகும். இதன் புவியியல் குறியீட்டு குறிச்சொல்லின் கீழ், இது "ஜல்கான் வாழைப்பழம்" என்று குறிப்பிடப்படுகிறது.  

## பெயர்
ஜல்கான் வாழைப்பழம் ஜல்கானில் ஒரு மதிப்புமிக்க பயிராகும். எனவே இதன் பெயரால் அழைக்கப்படுகிறது. ஜல்கான் இந்தியாவின் "வாழைப்பழ தலைநகரம்" என்று அழைக்கப்படுகிறது. மேலும் இது இந்தியாவின் வாழைப்பழ உற்பத்தியில் 16% பங்களிப்புடன் உலகின் ஏழாவது பெரிய வாழைப்பழ உற்பத்தியாளராக உள்ளது. மகாராட்டிராவின் வாழைப்பழ உற்பத்தியில் 69% மற்றும் அதன் உற்பத்தியில் 61% இந்த மாவட்டத்தில் உள்ளது. அதிக கோடை வெப்பநிலை இருந்தபோதிலும், சாத்பூரா மலைகள் மற்றும் தாபி ஆற்றின் இருப்பு ஜல்கானை வாழை சாகுபடிக்கு ஏற்றதாக ஆக்குகிறது. ஏனெனில் இது தண்ணீரை விரும்பும் பயிராகும்.  

## விளக்கம்
ஜல்கானில் வாழை சாகுபடி 1925ஆம் ஆண்டில் தொடங்கியது. சத்ரபதி சிவாஜி மகாராஜின் மராட்டிய படைகளைச் சேர்ந்த வீரர்கள் தெற்கில் உள்ள மாநிலங்களை கைப்பற்றும் போது கொங்கன் பிராந்தியத்திலிருந்து பழங்களைக் கொண்டு வந்தனர். ஆரம்பத்தில், ஜல்கானின் வறண்ட வானிலை பாதகமாக இருந்தது. இருப்பினும், சொட்டு நீர்ப்பாசனம் அறிமுகப்படுத்தப்பட்டதால் திறமையான நீர் பயன்பாடு சாத்தியமானது., இப்போது 48,000 எக்டேர் வாழை சாகுபடி பகுதி இந்த முறையைப் பயன்படுத்துகிறது.  

ஜல்கான் அமைந்துள்ள காண்டேஷில் உள்ள வாழைப்பழங்கள் iவற்றின் தனித்துவமான சுவைக்கு பிரபலமாக உள்ளன. "ஸ்ரீமந்தி" வகை இதன் சுவை மற்றும் தரத்திற்காக நாடு முழுவதும் அதிக அளவில் தேவைப்படுகிறது. இப்பகுதியில் குள்ள கேவெண்டிஷ், ரோபசுடா, கிராண்ட் நைன், மதுகர் மற்றும் ஸ்ரீமந்தி உள்ளிட்ட பல வாழைப்பழ வகைகள் வளர்க்கப்படுகின்றன. முக்கியமாக ஜல்கானில் பயிரிடப்படும் 'பசுராய்' வகை ஒரு எக்டேருக்கு 43-63 டன் மகசூலைக் கொண்டுள்ளது.  

ஜல்கான் வாழைப்பழங்கள் தில்லி, மும்பை, ஆக்ரா, ஜான்சி போன்ற நாடுகளுக்கும் ஐக்கிய அரபு அமீரகம் போன்ற நாடுகளுக்கும் ஏற்றுமதி செய்யப்படுகின்றன. பூசாவலிலிருந்து தில்லிக்கு 1,000 டன் வாழைப்பழங்களை ஏற்றிச் செல்லும் "தோட்டக்கலை ரயில்" இதில் முக்கிய பங்கு வகிக்கிறது. இந்த சிறப்பு வடிவமைக்கப்பட்ட ரயிலில் காற்றோட்டமான கொள்கலன்கள் உள்ளன. இது வர்த்தகர்கள் மற்றும் விவசாயிகளுக்கான போக்குவரத்து மற்றும் சேமிப்பு செலவுகளைக் குறைக்கிறது.  

## புவிசார் குறியீடு
ஜல்கான் வாழைப்பழத்திற்கு 30 அக்டோபர் 2016 அன்று இந்திய மத்திய அரசின் கீழ் புவியியல் குறியீடுகள் பதிவேட்டிலிருந்து புவியியல் குறியீடு குறியீட்டைப் பெற்றது. இது 29 செப்டம்பர் 2024 வரை செல்லுபடியாகும்.  

ஜல்கானில் உள்ள நிசர்கிராஜா கிருசி வித்ன்யான் கேந்திரா, ஜல்காவ் வாழைப்பழத்தின் புவிசார் குறியீடு பதிவை முன்மொழிந்தது. ஆகத்து 2014 இல் விண்ணப்பத்தை தாக்கல் செய்த பிறகு, வாழைப்பழத்திற்கு 2016ஆம் ஆண்டில் சென்னை உள்ள புவியியல் குறியீட்டு பதிவேட்டில் புவிசார் குறியீடு வழங்கப்பட்டது. இதனால் இப்பகுதியில் வளர்க்கப்படும் வாழைப்பழங்களுக்கு "ஜல்கான் வாழைப்பழம்" என்ற பெயர் பிரத்தியேகமாக இருந்தது. இதனால் இது மகாராட்டிராவிலிருந்து புவிசார் குறியீட்டைப் பெற்ற முதல் வாழைப்பழ வகையாகவும், மகாராட்டிராவிலிருந்த 28ஆவது வகை பொருட்களாகவும் மாறியது.  

புவிசார் குறியீடுப் பெற்ற இந்த வாழைப்பழத்தை சட்டவிரோத விற்பனை மற்றும் சந்தைப்படுத்துதலிலிருந்து பாதுகாக்கிறது. மேலும் இதற்கு சட்டப் பாதுகாப்பையும் தனித்துவமான அடையாளத்தையும் வழங்குகிறது.
# திரிபுரா மாநில மாசு கட்டுப்பாட்டு வாரியம்



**திரிபுரா மாநில மாசு கட்டுப்பாட்டு வாரியம்** (*Tripura State Pollution Control Board*) என்பது இந்தியாவின் திரிபுரா மாநிலத்தில் செயல்படும் மாசுபாட்டைக் கண்காணித்தல், கட்டுப்படுத்துதல் மற்றும் தடுப்பதற்கான நிர்வாக அமைப்பாகும். திரிபுரா அரசின் அறிவியல், தொழில்நுட்பம் மற்றும் சுற்றுச்சூழல் துறையின் கீழ் இவ்வாரியம் செயல்படுகிறது.  

## வரலாறு
திரிபுரா அரசு 1988 ஆம் ஆண்டு நீர் (மாசு தடுப்பு மற்றும் கட்டுப்பாடு) சட்டம் 1974 மற்றும் காற்று (மாசு தடுப்பு மற்றும் கட்டுப்பாடு) சட்டம் 1981 இன் கீழ் திரிபுரா மாநில மாசு கட்டுப்பாட்டு வாரியத்தை நிறுவியது.
# தாலாய் ஆறு



**தாலாய் ஆறு** (*Dhalai River*) என்பது இந்தியா மற்றும் வங்காளதேசத்தின் எல்லைகளை கடந்து செல்லும் ஓர் ஆறாகும். தாலா ஆறு என்ற பெயராலும் அழைக்கப்படுகிறது. இந்திய மாநிலமான திரிபுராவின் மலைகளில் இந்த ஆறு தோன்றுகிறது. வங்காளதேசத்தின் மௌலிபசார் மாவட்டத்தின் கமல்கஞ்ச் துணை மாவட்டத்தில் நுழைகிறது. பின்னர், இது இராச்நகர் துணை மாவட்டத்தில் உள்ள மனு ஆற்றுடன் இணைகிறது. அம்பாசாவில் உள்ள தலாய் ஆற்றின் புவியியல் கூறுகள் 23.55'128* வடக்கு மற்றும் 91.51'204* கிழக்கு பாகைகள் , நிமிடங்கள், வினாடிகளாகும். இந்த 117 கிலோமீட்டர்கள் (73 மைல்) நீளமான ஆறு அதரமுரா மலையில் உருவாகிறது. அம்பாசா, பரலுத்மா மற்றும் கமல்பூர் ஆகிய நகரங்கள் தாலாய் நகரின் சில பிரபலமான ஆற்றங்கரை நகரங்களாகும்.  

## படக்காட்சியகம்
# சுந்தரம் பைனான்ஸ்


சுந்தரம் ஃபைனான்ஸ் லிமிடெட் 1954 இல் நிறுவப்பட்டது. இந்த நிறுவனம் வைப்புத்தொகையை ஏற்றுக்கொள்ளும் வங்கி அல்லாத நிதி நிறுவனமாக இந்திய ரிசர்வ் வங்கியில் முறையாக பதிவு செய்துள்ளது. 2017 திசம்பர் நிலவரப்படி, இந்த நிறுவனத்தின் சந்தை மூலதனம் 26,000 கோடி இது நாடு முழுவதும் 640 க்கும் மேற்பட்ட கிளைகளைக் கொண்டுள்ளது.  

## துணை நிறுவனங்களும், கூட்டு முயற்சிகளும்
இந்த நிறுவனம் ஆறு துணை நிறுவனங்களைக் கொண்டுள்ளது மேலும் மதிப்புள்ள சொத்துக்களை நிர்வகிக்கிறது. 2017 மார்ச் நிலவரப்படி 4,000 க்கும் மேற்பட்ட ஊழியர்களைக் கொண்டுள்ளது. பல்வேறு துணை நிறுவனங்கள் மூலம், இந்த நிறுவனக் குழு ஆயுள் காப்பீடு, சொத்து மேலாண்மை, தனியார் சமபங்கு, பெருநிறுவன நிதி, கட்டமைக்கப்பட்ட நிதி, காப்பீட்டு தரகு, செல்வ மேலாண்மை, பங்கு தரகு, நாணயத் தரகு, பொருட்கள் தரகு, நிதி ஆலோசனை சேவைகள், வீட்டுவசதி நிதி, ஓய்வூதிய நிதி மேலாண்மை, உடனலக் காப்பீடு, வெளிநாட்டுப் பரிமாற்றச் சந்தை ஆகியவற்றில் ஈடுபட்டுள்ளது.  

2017–18 ஆம் ஆண்டில், சுந்தரம் ஃபைனான்ஸ், ஆட்டோமொடிவ் மற்றும் உற்பத்தி வணிகங்களில் அதன் நிதி சாராத முதலீடுகளை சுந்தரம் ஃபைனான்ஸ் ஹோல்டிங்ஸ் லிமிடெட் (எஸ்.எப்.எச்.எல்) என்ற தனி நிறுவனமாக பிரித்தது. சுந்தரம் கிளேட்டன், டர்போ எனர்ஜி, வீல்ஸ் இந்தியா, பிரேக்ஸ் இந்தியா, ஆக்சில்ஸ் இந்தியா உள்ளிட்ட பல டிவிஎஸ் குழும நிறுவனங்களில் எஸ்.எப்.எச்.எல் சிறிய அளவு பங்குகளை வைத்துள்ளது.  

- சுந்தரம் பிசினஸ் சர்வீசஸ்
- சுந்தரம் ஹோம் ஃபைனான்ஸ் (முன்னர் சுந்தரம் பிஎன்பி பரிபாஸ் ஹோம் ஃபைனான்ஸ்)
- சுந்தரம் சொத்து மேலாண்மை நிறுவனம்
- சுந்தரம் ஃபண்ட் சர்வீசஸ்
- சுந்தரம் டிரஸ்டி நிறுவனம்
- எல்ஜிஎஃப் சர்வீஸ்
- சுந்தரம் ஃபைனான்ஸ், ராயல் சுந்தரம் ஜெனரல் இன்சுரன்ஸ் நிறுவனத்தில் 50% பங்குகளையும் கொண்டுள்ளது, இது ஏஜியாஸ் (40% பங்கு) மற்றும் இந்திய முதலீட்டாளர்களுடன் (10% பங்கு) கூட்டு முயற்சியாகும்.

2025 அக்டோபரில், சுந்தரம் ஃபைனான்ஸ் ஹோல்டிங்ஸ், சுந்தரம் ஃபைனான்ஸிலிருந்து டி.எஸ்.எப் இன்வெஸ்ட்மென்ட்ஸ் எனப் பிரிக்கப்பட்டது.
# அவார்டு மார்ட்டின் டெமின்


**அவார்டு மார்ட்டின் டெமின்** (*Howard Martin Temin*) (திசம்பர் 10, 1934 – பெப்ரவரி 9, 1994) அமெரிக்காவின் புகழ்பெற்ற மரபணு அறிவியலாளரும் நச்சுயிரியியலாளரும் ஆவார். இவர் 1975 ஆம் ஆண்டு உடலியங்கியல் மற்றும் மருத்துவத்திற்கான நோபல் பரிசினை ரெனாடோ டுல்பெக்கோ, டேவிட் பால்டிமோர் ஆகியோருடன் பகிர்ந்து கொண்டார்.  

## பிறப்பு
இவர் அமெரிக்காவின், பென்சில்வேனியாவில் பிலடெல்பியாவில் பிறந்தார். இவர் சுவார்த்மோர் கல்லூரியில் உயிரியல் படித்தார்; பின்னர் கலிபோர்னியா தொழிநுட்பக் கழகத்தில் முனைவர் பட்டம் பெற்றார். மேடிசனில் உள்ள விஸ்கான்சின் பல்கலைகக்கழகத்தில் பேராசிரியராகப் பணியாற்றினார்.  

## ஆராய்ச்சி
1970 இல் இவரும் இவரது மாணவர் சதோஷி மிசுடானியும் இணைந்து ஆர்.என்.ஏ நச்சுயிரி உருவாக்கும் *ரிவர்ஸ் டிரான்ஸ்கிரிப்டேஸ்* என்ற நொதி இருப்பதைக் கண்டறிந்து நேச்சர் இதழில் வெளியிட்டனர். அதே ஆண்டில் டேவிட் பால்டிமோர் தனியாக இதையே கண்டுபிடித்தார். இந்தக் கண்டுபிடிப்பு ஆர்.என்.ஏ தீங்குயிரிகள் எவ்வாறு புற்றுநோய் மற்றும் பிற நோய்களை ஏற்படுத்துகின்றன என்பதை விளக்கியது.
# இசுட்ரோன்சியம் கார்பைடு



**இசுட்ரோன்சியம் கார்பைடு** (*Strontium carbide*) என்பது SrC<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இசுட்ரோன்சியம் அசிட்டைலைடு, இசுட்ரோன்சியம் டைகார்பைடு, இசுட்ரோன்சியம் இருகார்பைடு என்ற பெயர்களாலும் இச்சேர்மம் அழைக்கப்படுகிறது. பிரான்சு நாட்டைச் சேர்ந்த வேதியியலாளர் என்றி மொய்சன் 1894 ஆம் ஆண்டு முதன்முதலில் இச்சேர்மத்தை தயாரித்தார்.  

</references>
# ஜல்கான் பாரித் கத்திரிக்காய்

**ஜல்கான் பாரித் கத்திரிக்காய்** (*Jalgaon Bharit Brinjal*) என்பது இந்திய மாநிலமான மகாராட்டிராவில் வளர்க்கப்படும் ஒரு வகையான கத்திரிக்காய் ஆகும். இது வடக்கு மகாராட்டிராவின் காந்தேஷ் பகுதியில் அமைந்துள்ள ஜல்கான் மாவட்டத்தின் அசோடா, பாம்னோட், மாமுராபாத், பாட்லி, பலோட் மற்றும் பூசாவல் போன்ற பகுதிகளில் பொதுவாகவும் பரவலாகவும் பயிரிடப்படும் பயிராகும்.  

## பெயர்
ஜல்கான் பாரித் கத்திரிக்காய் என்பது ஜல்கானில் ஒரு மதிப்புமிக்க காய்கறி பயிராகும். எனவே இது பயிடப்படும் இடத்தின் பெயரால் பெயரிடப்பட்டது. "பாரித்" என்ற சொல் ஒரு பாரம்பரிய காரமான உணவைக் குறிக்கிறது. "கந்தேசி பாரித்", இது ஜல்கான் பாரிஞ்சாலைப் பயன்படுத்தி தயாரிக்கப்படுகிறது. "பாரித்" என்ற வார்த்தைக்கு உள்ளூர் மாநில மொழியான மராத்தியில் தக்காளி, வெங்காயம், மூலிகைகள் மற்றும் மசாலாப் பொருட்களுடன் வறுத்த கத்திரிக்காயை நசுக்குதல் அல்லது அரைத்தல் என்று பொருள்.  

### உள்ளூர் பெயர்
இது உள்ளூரில் பரித் வாங்கி (भरीत वांगी) என்று அழைக்கப்படுகிறது.  

## விளக்கம்
ஜல்கான் பாரித் கத்திரிக்காய் பற்றிய பண்புகள் மற்றும் உண்மைகளின் பட்டியல்:  

### பண்புகள்

- இந்த வகை பெரிய அளவில் மென்மையான தோலுடன், 500 கிராம் முதல் 2500 கிராம் வரை எடையுள்ளதாகவும், கூழின் உள்ளே குறைந்த எண்ணிக்கையிலான விதைகளைக் கொண்டதாகவும் இருக்கும். இதன் வடிவம் நீளமாகவும், நீள்வட்டமாகவும், மெல்லியதாகவும், வெள்ளை நிற கோடுகளுடன் வெளிர் பச்சை நிறத்தில் தனித்துவமான நிறத்தைக் கொண்டுள்ளது.

### சாகுபடி

- வளமான, நடுத்தர கருப்பு மண் மற்றும் சாதகமான காலநிலை ஆதரவு சாகுபடியின் இருப்பு. இந்த பாரம்பரிய வகை ஐந்து நூற்றாண்டுகளுக்கும் மேலாக விவசாயிகளால் பாதுகாக்கப்பட்டு பராமரிக்கப்பட்டு வருகிறது.

### பயன்கள்

- குறிப்பாக பாரம்பரிய காரமான உணவு 'கந்தேஷி பரித்' செய்ய பயன்படுத்தப்படுகிறது.

## புவியியல் குறியீடு
இது 3 சூன் 3, 2016 அன்று இந்திய அரசின் கீழ் உள்ள புவியியல் குறியீடுகள் பதிவேட்டிலிருந்து புவிசார் குறியீடு தகுதியினைப் பெற்றது. இந்த தகுதி 2024 செப்டம்பர் 29 வரை செல்லுபடியாகும்.  

அசோடாவைச் சேர்ந்த நவநிர்மிதி ஷேத்காரி மண்டல், ஜல்கான் பாரித் கத்திரிக்காயின் புவிசார் குறியீடு பதிவை முன்மொழிந்தார். செப்டம்பர் 2014இல் விண்ணப்பத்தை தாக்கல் செய்த பிறகு, சென்னையில் உள்ள புவியியல் குறியீட்டுப் பதிவேட்டால் 2016இல் கத்திரிக்காக்கு புவிசார் குறியீடு வழங்கப்பட்டது. இதனால் இப்பகுதியில் வளர்க்கப்படும் கத்திரிகாய்க்கு "ஜல்கான் பாரித் கத்திரிக்காய்" என்ற பெயர் பிரத்தியேகமாக வழங்கப்பட்டது. இதனால் இது மகாராட்டிராவிலிருந்து வந்த முதல் கத்திரிக்காய் வகையாகவும், மகாராட்டிராவிலிருந்து புவிசார் குறியீடு பெற்ற 23ஆவது வகைப் பொருளாகவும் ஆனது.  

புவியியல் குறியீடு, கத்தரிக்காயை சட்டவிரோத விற்பனை மற்றும் சந்தைப்படுத்தலிலிருந்து பாதுகாக்கிறது. மேலும் இதற்கு சட்டப் பாதுகாப்பையும் தனித்துவமான அடையாளத்தையும் வழங்குகிறது.
# ஜபாலுரா சாஜிடிபெரா



**ஜபாலுரா சாஜிடிபெரா** (*Japalura sagittifera*) என்பது ஓந்தி சிற்றினம் ஆகும். இது மியான்மரில் மட்டுமே காணப்படும் அகணிய உயிரி. இந்த சிற்றினமானது *ஜபாலுரா* பேரினத்தின் அனைத்து இனங்களிலிருந்தும் பின்வரும் பண்புகளால் வேறுபடுகிறது. உரிவத்தில் சிறியது. ஆண் ஓந்தியின் நீளம் 50–53.3 மிமீ ஆகவும் பெண் ஓந்தியின் நீளம் 56.5–63.9 மிமீ ஆகவும் இருக்கும்ஆண்களின் முதுகு நிறம் முதன்மையாக நீலம் நிறத்திலிருக்கும்.
# கோமாரி, அம்பாறை



<templatestyles src="Module:Infobox/styles.css"></templatestyles>  
**கோமாரி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு வடக்கே சுமார் 15 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# என். பிரபாகர்



**என். பிரபாகர்** (*N. Prabhakar*) ஒரு இந்திய அறிவியலாளர் மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் தலைமை கட்டுப்பாட்டாளர், அமைப்பு பகுப்பாய்வு மற்றும் வடிவமைப்பு மையம்.. அவர் அண்ணாமலைப் பல்கலைக்கழகத்தில் மின் மற்றும் மின்னணு பட்டம் பெற்றார், பெங்களூருவில் உள்ள இந்திய அறிவியல் நிறுவனத்தில் சேர்ந்தார் , அங்கு அவர் தனது முதுகலைப் பொறியியல் பட்டம் பெற்றார். அதன் பின்னர் அவர் சண்முகா கலை, அறிவியல், தொழில்நுட்பம் மற்றும் ஆராய்ச்சி அகாடமியில் தனது ஆராய்ச்சியைத் தொடர்ந்தார், வான் பாதுகாப்பு அமைப்பில் முனைவர் பட்டம் பெற்றார். மற்றும் 1980 இல் பாதுகாப்பு ஆராய்ச்சி மற்றும் மேம்பாட்டு ஆய்வகத்தில் பணியில் சேர்ந்தார். பின்னர் பாதுகாப்பு ஆராய்ச்சி மற்றும் மேம்பாட்டு ஆய்வகத்தின் திட்ட இயக்குநர் மற்றும் ஆஸ்திராவின் திட்ட இயக்குநர் மற்றும் பாதுகாப்பு ஆராய்ச்சி மற்றும் மேம்பாட்டு ஆய்வகத்தின் (டி.ஆர்.டி.எல்) இணை இயக்குநர் உள்ளிட்ட பல்வேறு பதவிகளில் பணியாற்றினார். இந்திய தந்திரோபாய ஏவுகணை திட்டங்களுக்கான சாத்தியக்கூறு அறிக்கையைத் தயாரிப்பதோடு, பிருத்விக்கான பாதை உகந்த பாதை, வான் பாதுகாப்பு ஆயுத அமைப்பின் வடிவமைப்பு மற்றும் தொலையீர்ப்பு ஏவுகணை இடைமறிப்பு பணிகளுக்கான உகந்த வழிகாட்டுதல் வழிமுறைகள் ஆகியவற்றின் வளர்ச்சிக்கும் அவர் பங்களித்துள்ளார். இந்திய பொறியாளர் நிறுவனம் , செயற்பாட்டு ஆய்வு நிறுவனம் மற்றும் இந்திய வானூர்தி சங்கம்,இந்தியப் பொறியாளர் சங்க உறுப்பினர், 2001 ஆம் ஆண்டில் பாதுகாப்பு ஆராய்ச்சி மற்றும் மேம்பாட்டு ஆய்வகத்தின் அறிவியலாளர் விருது, 2007 இல் பாதையை உடைக்கும் தொழில்நுட்ப விருது மற்றும் 2009 இல் செயல்திறன் சிறப்பு விருது போன்ற மூன்று (டி.ஆர்.டி.ஓ) விருதுகளைப் பெற்றுள்ளார், அத்துடன் 2009 இல் இந்திய விண்வெளி சங்கத்திலிருந்து விருதையும் பெற்றார். இந்திய ஏவுகணைத் திட்டத்திற்கான இவரது பங்களிப்புகளுக்காக இந்திய அரசு 2015 இல் நான்காவது மிக உயர்ந்த இந்திய குடிமை விருதான பத்மசிறீ விருதை வழங்கி கௌரவித்தது.
# மிசன்: இம்பாசிபிள் – தி ஃபைனல் ரேக்கோனிங்

**மிசன்: இம்பாசிபிள்_–_தி ஃபைனல் ரேக்கோனிங்** (*Mission:_Impossible_–_The_Final_Reckoning*) என்ற ஆங்கிலத் திரைப்படமானது, 2025 ஆம் ஆண்டு அமெரிக்காவில் வெளியானது. இந்த ஆங்கிலத் தலைப்பின், நேரடித் தமிழ்த் தலைப்பு *பணி:_சாத்தியமற்றது_–_இறுதி_கணக்கீடு* எனலாம்.  

## கதைக்கரு
செயற்கை நுண்ணறிவை (Artificial Intelegence) பாதிக்கும் ஒட்டுண்ணியால் ஏற்படும் பின் விளைவுகளைத் தடுப்பதே, இத்திரைப்படத்தின் முதன்மை கருவாகும். நீண்ட நாட்களுக்கு முன் அழிக்கப்பட்ட நீர்மூழ்கிக் கப்பலில் இருக்கும் எண்ணிம மூல நிரல் பெட்டகத்தினைத் திறக்கும் சாவி கதாநாயகனிடம் உள்ளது. அதனையும் தன்னகத்தே சேர்த்துக் கொள்ள செயற்கை நுண்ணறிவு, கதாநாயகனைப் பணிக்கிறது. அதைச் செய்யாவிட்டால், உலகின் அணு ஆயுதங்களை இயக்கி, உலகை செயற்கை நுண்ணறிவின் தலைமைக் கட்டகம் உலகை அழித்துவிடும். அழிந்து ஆழ்கடலில் இருக்கும் நீர்மூழ்கிக் கப்பலின் ஒரு பகுதியான அம்மூல கணிய நிரலை, ஆட்கொண்டால், உலகினரை செயற்கை நுண்ணறிவு மானிட இனத்தை அடிமையாக்கும். இச்சூழ்நிலை பல்வேறு அதிரடி நடவடிக்கைகளைச் செய்து, மானிட இனத்தினைக் காப்பாறுகிறார்.செயற்கை நுண்ணறிவும் கட்டுப்பாட்டுக்குள் வருகிறது. இப்படம் ஆஸ்திரியா, இலண்டன், துருவப்பகுதிகள், தென் ஆப்பிரிக்கா, அமெரிக்காவின் விமானங்களைத் தாங்கும் பசிபிக் போர் கப்பல்கள, நீர்மூழ்கிக் கப்பல்கள், ஆழ்கடல் இருட்பகுதி போன்ற உலகின் பல இடங்களில் படமாக்கப் பட்டுள்ளன.
# கருவேப்பிலைபாளையம் ஊராட்சி



**கருவேப்பிலைபாளையம் ஊராட்சி** (*Karuveppilai palaiyam Gram Panchayat*), தமிழ்நாட்டின் விழுப்புரம் மாவட்டத்தில் உள்ள திருவெண்ணெய்நல்லூர் வட்டாரத்தில் அமைந்துள்ளது.  
இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1738 ஆகும். இவர்களில் பெண்கள் 851 பேரும் ஆண்கள் 887 பேரும் உள்ளனர்.  
விழுப்புரம் மாவட்டம் பிரிக்கப்படுவதற்கு முன்பு இந்த கிராமம் திருவெண்ணெய்நல்லூர் ஊராட்சி ஒன்றியத்தின் காந்தலவாடி ஊராட்சியில் சில பகுதிகளும் திருநாவலூர் ஒன்றியத்தின் சிறுத்தனூர் ஊராட்சியில் சில பகுதிகளாக இருந்தன. மாவட்டம் பிரிக்கப்பட்ட பின்னர் திருநாவலூர் ஒன்றியம் கள்ளக்குறிச்சி மாவட்டத்துடன் இணைக்கப்பட்டது, இதனால் இந்த கிராமம் இரு மாவட்டங்களுக்கு இடையில் வருவதால் 2019-ஆம் ஆண்டு தனி ஊராட்சியாக உருவாக்கப்பட்டு விழுப்புரம் மாவட்டம் திருவெண்ணெய்நல்லூர் ஊராட்சி ஒன்றியத்தில் இணைக்கப்பட்டது
# துருவனூர்


**துருவனூர்** *(Turuvanur)* என்பது தென்னிந்திய மாநிலமான கர்நாடகாவில் உள்ள சித்ரதுர்கா வட்டத்தில் உள்ள ஒரு கிராமம்.  
## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி துருவனூரில் 13,809 பேர் இருந்தனர். அதில் ஆண்கள் 7,073 மற்றும் பெண்கள் 6,736 ஆகும்.  
## புவியியல்
துருவனூர் ஒரு கிராம ஊராட்சி ஆகும். இது வட்டம் மற்றும் மாவட்ட தலைமையகமான சித்ரதுர்காவிலிருந்து 22 கி.மீ. தொலைவில் உள்ளது. இந்த கிராம ஊராட்சியானது சல்லகேர் சட்டமன்ற தொகுதியை சேர்ந்தது.  
## வரலாறு
கிராமத்திற்கு இப் பெயர் வருவதற்கு காரணமான துருவப்ப தேவர் கோவிலானது முற்காலத்தில் இக்கிராம மக்களால் கட்டப்பட்டதாகும். சித்ரதுர்கா கிராமம் நாயக்க மன்னர்களின் ஆட்சிக்குட்பட்ட பகுதியாகும். இங்குள்ள மக்கள் கால்நடைகளை (கோல்லாக்கள்) வளர்க்கும் தொழிலில் ஈடுபட்டிருந்தனர். அவர்கள் கால்நடைகளை மேய்ச்சலுக்காக தினமும் துருவனூர் அழைத்துக்கொண்டு வருவர்.  

கர்சாடகாவின் முன்னாள் முதலமைச்சர் ச. நிசங்கலிப்பாவுக்கு "ஈச்சலு மரத சாலுவாலி" என்ற பெருமை காரணமாக துருவனூர் பெயர் பெற்றது. இவர் சுதந்திரப்போராட்டத்தில் ஈடுபடுவதற்காக முதலமைச்சர் பதவியை துறந்தார். போராட்டத்தின் ஒரு பகுதியாக மக்கள் பலர் கைது செய்யப்பட்டனர். கர்நாடக அரசு இப்பகுதியில் "காந்தி கோட்" என்ற நினைவுச் சின்னத்தை உருவாக்கியுள்ளது.  

## சொற்பிறப்பியல்
"துருவா" என்ற சொல்லுக்கு "குதிரை" என்று பொருள்.  
## கலாச்சாரம்
கர்நாடகாவின் மிகவும் பிரபலமான திப்பெருருத்ரா சுவாமி கோவில் திருவிழா இக்கிராமத்திலிருந்து 14 கி.மீ. தொலைவிலுள்ள நாயக்கன அட்டியில் நடைபெறுகிறது. அருகிலுள்ள மக்களில் லிங்காயத்துகள், குஞ்சிதாக்கள், தேவாங்கங்கள், நாயக்கர்கள், கொல்லர்கள், (யாதவர்கள்) குருபாக்கள், மதிகா, போவி, உப்பரா, குஞ்சிடிகாக்கள் மற்றும் ரெட்டி ஆகியோர் அடங்குவர்.  

## பொருளாதாரம்
துருவனூர் கிராமத்தின் பெரும்பாலான மக்கள் விவசாயம் மேற்கொள்கின்றனர். இங்கு கரிசல் மண் பரவி உள்ளதால் பருத்தி பயிரிடுதலுக்கு ஏற்றதாக உள்ளது. அதோடு சோளம், துவரை போன்றவையும் விளைவிக்கப்படுகிறது. விவசாயமானது மழையை நம்பியுள்ளது. இங்குள்ள குருபா சமூகத்தை சார்ந்த மக்கள் செம்மறி ஆடுகளை வளர்ப்பதன் மூலம் செம்மறியாட்டின் கம்பளியிலிருந்து கையால் செய்யப்பட்ட செம்மறியாட்டு கம்பளி கைத்தறி பொருட்களை உற்பத்தி செய்வதன் மூலம் வருமானம் ஈட்டுகிறார்கள்.
# சுப்ரியா சாகு



**சுப்ரியா சாகு**, (பிறப்பு:27 ஜூலை 1968]], என்பவர் 1991 ஆம் ஆண்டு இந்திய ஆட்சிப் பணி அணியைச் சேர்ந்த இந்திய அரசு அதிகாரியாவார். இவர் ஐநாவின் சுற்றுச்சூழலுக்கான உயரிய விருதான பூமியின் வெற்றியாளர்கள் விருதினை 2025 ஆம் ஆண்டிற்குப் பெற்றுள்ளார். இவர் தற்போது தமிழ்நாடு அரசின் கூடுதல் தலைமைச் செயலாளராகவும் சுற்றுச்சூழல் காலநிலை மாற்றம் மற்றும் வனத் துறையின் தலைவராகவும் உள்ளார்.  

## பணி வாழ்வு
இவர் கூடுதல் ஆட்சியராக வேலூர் மாவட்டத்திலும் மேலாண்மை இயக்குநராக தமிழ்நாடு ஏய்ட்ஸ் கட்டுப்பாட்டுச் சங்கத்திலும் தனது பணியைத் தொடங்கினார். பின்னர் மாநிலப் பொறுப்பிருந்து மத்திய அரசுப் பொறுப்பிற்கு மாறி இணைச் செயலராக இந்திய தகவல் மற்றும் ஒளிபரப்பு அமைச்சகத்தில் பணியாற்றினார். 2016 அக்டோபர் 25 இல் ஆசிய பசிபிக் ஒளிபரப்புக் கூட்டமைப்பின் துணைத் தலைவராகத் தேர்வாகி நியமிக்கப்பட்டார். இந்த அமைப்பின் முதல் பெண் துணைத் தலைவர் என்ற அடையாளத்தைப் பெற்றார். 2016 பிப்ரவரியில் பொதுத்துறை நிறுவனமான பிரசார் பாரதியின் தூர்தர்ஷனில் தலைமை இயக்குநராகப் பதவியேற்றார்.
# டிவிஎஸ் எலக்ட்ரானிக்ஸ்


**டிவிஎஸ் எலக்ட்ரானிக்ஸ்** (*TVS Electronics*) என்பது சென்னையை தலைமையிடமாகக் கொண்ட ஒரு இந்திய பன்னாட்டு மின்னணு நிறுவனமாகும் . டிவிஎஸ் எலக்ட்ரானிக்ஸ் தகவல் தொழில்நுட்பத் தயாரிப்புகள், புள்ளி அமைவுரு அச்சுப் பொறிகள், விற்பனை முனையங்கள், வெப்ப மற்றும் வில்லை அச்சுப் பொறிகள், விசைப்பலகைகள், மொபைல்கள், சுட்டிகள், தடங்கல் இல்லா ஆற்றல் வழங்கிகள், தொலைக்காட்சி அணுக்கப் பெட்டிகள் போன்றவற்றை வடிவமைத்து, தயாரித்து விநியோகிக்கிறது. டிவிஎஸ் எலக்ட்ரானிக்ஸ் தொலைபேசி மற்றும் தகவல் தொழில் நுட்ப நிறுவனங்களுக்கு ஒப்பந்த அடிப்படையில் வடிவமைப்பு, உற்பத்தி, சேவை போன்றவறில் பணி செய்கிறது.
# விக்கிப்பீடியா:கூகுள்25/உள்ளகப் பயிற்சி/நிகழ்ச்சி நிரல்

## நாள் 1: 26.12.2025
- காலை 09.30-10.00 பதிவு
- 10.00-10.30 உள்ளகப் பயிற்சி துவக்க விழா
- 10.30-11.30 விக்கிமீடியா அறிமுகம்
- தேனீர் இடைவேளை
- 11.45-01.00 விக்கிப்பீடியா அறிமுகம்
- உணவு இடைவேளை
- 02.00-04.30 தொகுத்தல் பயிற்சி

## நாள் 2: 27.12.2025
- 09.30-10.30 விக்கித் திட்டங்கள் அறிமுகம்
- 10.30-11.30 விக்கிப்பீடியா -புதிய கட்டுரை உருவாக்கம்
- தேனீர் இடைவேளை
- 11.45-01.00 விக்கிப்பீடியா -புதிய கட்டுரை உருவாக்கம்-தொடர்ச்சி
- உணவு இடைவேளை
- 02.00-03.30 விக்கிப்பீடியா -புதிய கட்டுரை உருவாக்கம்-தொடர்ச்சி
- 03.30-04.30 விவாதம், தொகுத்தல் விளக்கம்
# ஜபாலுரா வேரிகேட்டா



**ஜபாலுரா வேரிகேட்டா** (Variegated mountain lizard) என்பது வண்ணமயமான மலைப் பல்லி அல்லது இமயமலைப் டிராகன் என்று அழைக்கப்படுகிறது. இது வட இந்தியா, பூட்டான், நேபாளத்தில் காணப்படும் ஒரு ஓந்தி சிற்றினமாகும்.  

## பெயரிடல்
இந்த சிற்றினம் இதன் மாறுபட்ட வண்ண வடிவத்தின் பெயரால் அழைக்கப்படுகிறது. இலத்தீன் பேரினப் பெயர் ‘ஜபாலுரா’ என்பது இந்தியாவில் உள்ள ஒரு உள்ளூர் பெயரிலிருந்து பெறப்பட்டிருக்கலாம்.  

## மேற்கொள்கள்

- Annandale, N. 1912. Zoological results of the Abor Expedition, 1911–1912. *Rec. Indian Mus., Calcutta* 8(1): 7–59. [Reptilia, pages 37–59] (supplement in same journal, 8(4): 357–358, 1914).
# சீதானா தேவகை



**சீதானா தேவகை** (*Sitana devakai*) எனும் தேவகா விசிறித் தொண்டைப் பல்லி இலங்கையில் காணப்படும் ஓந்தி குடும்பத்தில் காணப்படும் பல்லி சிற்றினமாகும். இது இலங்கையில் மட்டும் காணப்படும் அகணிய உயிரி. இந்த சிற்றினம் முதலில் புத்தளம் மாவட்டத்தில் கண்டுபிடிக்கப்பட்டது. இந்த பல்லி இந்தியாவில் தமிழ்நாட்டில் காணப்படுகிறது என்றும் ஆனால் இதனைச் சரியான அடையாளப் படுத்தப்படவிலை. பாதுகாப்பு உயிரியலாளரான தேவகா கே. வீரகூனின் நினைவாக இந்த சிற்றினத்திற்கு பெயரிடப்பட்டது. இவர் கொழும்பு பல்கலைக்கழகத்தில் விலங்கியல் பேராசிரியராக உள்ளார்.  

## விளக்கம்
இந்த சிற்றினம் முக்கியமாக ஒரு துணையினமாக அல்லது மிகவும் பரந்த விநியோகிக்கப்பட்ட *சீதானா பாண்டிசெரியனா*வின் வண்ண மாறுபாடாக கருதப்பட்டது. இந்தப் பல்லியை திறந்த புதர் காடுகளில் காணலாம்.
# சீதானா தார்வரென்சிசு



**சீதானா தார்வரென்சிசு** (*Sitana dharwarensis*) என்பது அகாமிடே குடும்ப ஓந்திகளின் சிற்றினம் ஆகும். இது இந்தியாவில் மட்டுமே காணப்படும் அகணிய உயிரி.  

## சொற்பிறப்பியல்
*சீதானா தார்வரென்சிசு* சிற்றினப் பெயரானது இந்தச் சிற்றினம் காணபப்டும் தார்வார்ட் பகுதியினைக் குறிக்கின்றது.  

## வாழிடம்
இது திறந்த உலர் புதர் மற்றும் பாறை நிலப்பரப்புகளில் வாழ்கின்றது. இதன் வட்டார வகைச் சிற்றினம் என்பது பருவகால நதியை ஒட்டியுள்ள தரிசு குன்று ஆகும். கல் குவாரி தொடர்பான நடவடிக்கைகளால் இதன் வாழிடப் பகுதி பெரிதும் பாதிக்கப்பட்டுள்ளது.
# ஜெயப்பிரபா மேனன்


**ஜெயப்பிரபா மேனன்** (*Jayaprabha Menon*) இந்தியாவைச் சேர்ந்த மோகினியாட்டம் நடனக் கலைஞர் ஆவார். கேரளாவின் கோழிக்கோட்டில் பிறந்து வளர்ந்த இவர் பின்னர் இந்தியாவின் புது தில்லியில் குடியேறினார். மோகினியாட்டத்தில் புதுமையான நடனப் பணிகளைச் செய்த முன்னணி நடனக் கலைஞர்களில் ஜெயப்பிரபாவும் ஒருவர்.  

## நடன வாழ்க்கை
4 வயதில், கோழிக்கோடு, நிருத்யாலயா நடன நிறுவனத்தில் குரு கலாமண்டலம் சரசுவதியின் கீழ் பரதநாட்டியத்தில் பயிற்சி பெற்றார். அங்கேயே மோகினியாட்டம் மற்றும் குச்சிப்புடி ஆகியவற்றில் மேலும் பயிற்சி பெற்றார். மிகச் சிறிய வயதிலேயே தனியாக நிகழ்ச்சிகளை நிகழ்த்தத் தொடங்கினார். மாநில மற்றும் தேசிய அளவில் நடைபெற்ற நடனப் போட்டிகளில் பங்கேற்றார். அதைத் தொடர்ந்து 1987 ஆம் ஆண்டில் சோவியத் ஒன்றியத்தில் நடந்த இந்திய விழாவிற்காக கேரளாவின் பிரதிநிதியாக சென்றார். இந்திய அரசிடமிருந்து மூத்த உதவித்தொகையைப் பெற்றார். 1987 ஆம் ஆண்டில் தூர்தர்ஷனில் தரவரிசை கலைஞரானார்.  

## சொந்த வழ்க்கை

1990 ஆம் ஆண்டில் இந்துஸ்தானி பாடகரான ஜெயப்பிரகாஷ் மேனனை மணந்து குஜராத்தின் வதோதராவுக்கு குடிபெயர்ந்தார். திருமணத்திற்குப் பிறகு பரதநாட்டிய நடனக் கலைஞர் சி. வி. சந்திரசேகர் அவர்களின் வழிகாட்டுதலின் கீழ் பரதநாட்டியத்தில் கூடுதலாகவும் பயிற்சியைப் பெற்றார். 1993 ஆம் ஆண்டில், தனது குடும்பத்துடன் கேரளாவின் கோழிக்கோட்டுக்கு திரும்பினார். பத்மசிறீ விருது பெற்ற பாரதி சிவாஜி மூலம் மோகினியாட்டத்தின் சோபன சங்கீதம் என்ற இசை வடிவத்தை கற்றுக் கொண்டார். கூடுத்லாக பத்ம பூசண் காவாலம் நாராயண பணிக்கர் என்பரிடமும் கூடுதல் பயிற்சி பெற்றார்.  

## விருதுகளும் அங்கீகாரங்களும்

- 2015-கேரள சங்கீத நாடக அகாதமி விருது
- 2005-இந்தியக் கலாச்சார உறவுக் குழு கலைஞராக நியமனம்
# காகன் தாசு



**காகன் தாசு** (*Khagen Das*) இந்தியாவைச் சேர்ந்த ஓர் அரசியல்வாதியாவார். 1937 ஆம் ஆண்டு செப்டம்பர் மாதம் 4 ஆம் தேதியன்று இவர் பிறந்தார். இந்தியாவின் 14ஆவது மக்களவையின் உறுப்பினராக இருந்தார். திரிபுராவின் திரிபுரா மேற்கு தொகுதியை பிரதிநிதித்துவப்படுத்தினார். 1968 ஆம் ஆண்டில் கட்சியில் சேர்ந்த இவர் இந்தியப் பொதுவுடைமைக் கட்சியின் (மார்க்சிசுட்டு) உறுப்பினராக திரிபுரா அரசியலில் இயங்கினார். 2018 ஆம் ஆண்டு சனவரி மாதம் 21 ஆம் தேதியன்று கொல்கத்தாவில் தனது 80ஆவது வயதில் இறந்தார்.
# சௌரபீ தேபர்மா



**சௌரபீ தேபர்மா** (*Sourabhee Debbarma*) இந்தியாவைச் சேர்ந்த ஒரு பாடகியாவார். 1985 ஆம் ஆண்டு இவர் பிறந்தார். ஒரு பாடகி, கலைஞர் மற்றும் பொழுதுபோக்குக் கலைஞர் என்று அறியப்படும் இவர் சோனி தொலைக்காட்சியில் ஒளிபரப்பான இந்தியன் ஐடோல் என்ற இந்தி மொழி நிகழ்நேர நிகழ்ச்சியில் போட்டியாளராகக் கலந்து கொண்டார். இந்நிகழ்ச்சியில் வெற்றி பெற்ற முதல் பெண் என்ற சிறப்பையும் பெற்றார். நேரலையில் இசை நிகழ்ச்சிகள் நடத்துபவராகவும் கின்னசு சாதனை புரிந்தவராகவும் சிறப்பு பெற்றுள்ளார். இந்தியா முழுவதும் மற்றும் ஆங்காங், நைசீரியா, டர்பன், நியூயார்க்கு நகரம், இலண்டன், குவைத், வங்காளதேசம் மற்றும் நேபாளம் போன்ற வெளிநாடுகளிலும் நிகழ்ச்சிகளை நடத்தியுள்ளார்.  

## தனிப்பட்ட வாழ்க்கை
சௌரபீ தேபவர்மா 1985 ஆம் ஆண்டு திரிபுராவைச் சேர்ந்த ஒரு தம்பதியினருக்குப் பிறந்தார். சௌரபியின் பெற்றோர் அரசு ஊழியர்களாக இருந்து, இசை உலகத்துடன் தொடர்பில்லாதவர்களாக இருந்தாலும், அவர்கள் இவரது முடிவுக்கு ஆதரவளித்து ஊக்குவித்தனர். சௌரபீ தனது கல்வியை அகர்தலாவில் உள்ள செயின்ட் பால்சு பள்ளியில் பயின்றார்.  

## கின்னசு சாதனை
திரிபுராவைச் சேர்ந்த முதல் பெண் இந்தியன் ஐடோல் வெற்றியாளரான சௌரபீ தேபர்மா கின்னசு உலக சாதனைப் புத்தகத்தில் இடம்பிடித்துள்ளார். ஒரு தனியார் தொலைக்காட்சியில் ஒளிபரப்பான நிகழ்ச்சியில், இந்தியன் ஐடோல்' வெற்றியாளரான சௌரபீ தேபர்மா தலைகீழாகத் தொங்கியபடி ஒரு பாடலைப் பாட முயற்சித்தார். நியூசிலாந்தின் ரெபேக்கா ரைட்டு என்பவர் தலைகீழாகத் தொங்கியபடி 3 நிமிடம் 53 வினாடிகள் பாடியிருந்த சாதனையை முறியடிக்கும் சவாலை இவர் ஏற்றுக்கொண்டார். 4 நிமிடங்கள் 30 வினாடிகள் பாடி சாதனை நிகழ்த்தினார்.
# பிகாசுராய் தேபர்மா



**பிகாசுராய் தேபர்மா** (*Bikashrai Debbarma*) இந்தியாவின் திரிபுரா மாநிலத்தைச் சேர்ந்த ஒரு கவிஞராவார். 1960 ஆம் ஆண்டு மே மாதம் 22 ஆம் தேதியன்று இவர் பிறந்தார். கவிஞர், எழுத்தாளர் மற்றும் இசையமைப்பாளர் என்று பன்முகங்களுடன் அறியப்படுகிறார். கோக்பொரோக்கு மொழியில் இவர் எழுதிய பெரும்பாலான படைப்புகள், வடகிழக்கு இந்தியாவில் உள்ள திரிபுரா மக்களின் அன்றாட வாழ்க்கை யதார்த்தங்களை அடிப்படையாகக் கொண்டவை. இவரது 2021 ஆம் ஆண்டு கவிதைத் தொகுப்பான 'துட்டன்காமூன் நி பிரமிட்டு' என்ற நூல் 2022 ஆம் ஆண்டின் சிறந்த வெளியீட்டிற்கான தௌலத் அகமது விருதை வென்றது.  

பிகாசுராய் தேபர்மாவும் நாடக ஆசிரியர் நந்த குமார் தேபர்மாவும் சமீபத்தில் கோக்போரோக்கு கவிதைகளின் தொகுப்பான 'சிரிக் மோரோக்கு' என்ற நூலைத் தொகுத்துள்ளனர். 2023 ஆம் ஆண்டில், இவர் சாகித்ய அகாதெமி பொதுக்குழுவின் (2023–2027) உறுப்பினராகப் பரிந்துரைக்கப்பட்டார்.  

## பணிகள்
முக்கியமாக தனது கவிதைகளுக்காக அறியப்படும் பிகாசுராய் தேப்பர்மா, பரவலாக அறியப்பட்ட கோக்பொரோக்கு மொழியின் நவீனத்துவவாதிகளில் ஒருவராகக் கருதப்படுகிறார்.  

## மொழிப் பற்று
ரோமன் எழுத்துகளுக்கான கொக்பொரோக்கு சோபா அமைப்பின் தலைவராக இருந்தார். தேபர்மா, கொக்பொரோக்கு மொழியின் மேம்பாட்டிற்காக தீவிரமாகப் பணியாற்றி வருகிறார். மூத்த கொக்பொரோக்கு இலக்கிய ஆர்வலர்களால் வழிநடத்தப்படும், கோக்போரோக்கு சோபாவுக்கான ரோமன் எழுத்துரு மொழிக்கு ரோமன் எழுத்துருவை அதிகாரப்பூர்வ எழுத்துருவாகச் சேர்க்க வேண்டும் என்று கோரிக்கை விடுத்துள்ளார்.  

## தாக்கமும் மரபும்
கோக்போரோக் இன்டிஃபோக்கு இசைக்குழுவான கோலோமா மற்றும் அதன் பாடகர் ரூமியோ தேபர்மாவின் பாடல் எழுதும் திறனுக்கு பிகாசுராய் தேபர்மா ஒரு முக்கிய செல்வாக்காகவும் உத்வேகமாகவும் இருந்தார். ரூட்சு அண்டு லெசர் உடனான ஒரு நேர்காணலில், குழுவின் முன்னணிப் பாடகர் ரூமியோ, தற்போதைய மற்றும் இளைய தலைமுறையினரிடையே நமது பாரம்பரிய நாட்டுப்புறக் கலாச்சாரம் அழிந்து வருவதைக் கண்டு, நமது பாரம்பரிய பாணியை நவீன இசை வகைகளுடன் கலந்து பாடல்களை எழுதுவதன் மூலம் அதைப் பாதுகாக்க நான் விரும்பினேன். அவர்களின் கவனத்தை ஈர்க்கும் வகையில், நாங்கள் எங்களுக்கே உரிய நாட்டுப்புற இணைவு இசையை உருவாக்கத் தொடங்கினோம். மேலும், உள்ளூர் மேதையான பிகாசுராய் தேபர்மாவாலும் நான் எப்போதும் பெரிதும் ஈர்க்கப்பட்டிருக்கிறேன் என்று கூறியிருக்கிறார்.  

## தேர்ந்தெடுக்கப்பட்ட வெளியீடுகள்
- சிரிக் மொரோக்கு (2022)
- துட்டன்காமுன் நி பிரமிட்டு (2022)
- உரைச் செய்தி

## விருது
2022 ஆம் ஆண்டு இவருக்கு தௌலத் அகமது பரிசு வழங்கப்பட்டது.
# பவானி மண்டபம்



**பவானி மண்டபம்** (*Bhavani Mandap*) என்பது இந்தியாவின் தெற்கு மகாராட்டிடிராவில் உள்ள கோலாப்பூர் நகரின் கோட்டைச் சுவரால் சூழப்பட்ட மையப் பகுதியில் அமைந்துள்ள ஒரு வரலாற்றுச் சிறப்புமிக்க கட்டடம் ஆகும். புகழ்பெற்ற மற்றும் பிரம்மாண்டமான மகாலட்சுமி கோயிலுக்கு மேற்கே இது அமைந்துள்ளது..  

## மத முக்கியத்துவம்
பவானி மண்டபம் கோலாப்பூர் மகாராசாவின் அரச அரண்மனை ஆகும். இது முன்பு சத்ரபதி மகாராசாவின் அரசவையாக இருந்தது.  

## வரலாறு
பவானி மண்டபம் முற்காலத்தில் ஒரு முக்கியமான சந்திப்பு இடமாகத் திகழ்ந்தது. பல்வேறு நீதிமன்ற அதிகாரிகளின் அலுவலகங்களைக் கொண்டிருந்ததுடன், பல கொண்டாட்டங்களின் மையமாகவும் விளங்கியது. மேலும், இம்மண்டபத்தின் மைய முற்றத்தில் ஒரு பிரபலமான கொலையும் நிகழ்ந்துள்ளது. பிரிட்டிசு ஆட்சியின் காலத்து ஏக்கமூட்டும் அழகையும், பிரத்யேகமான கட்டடக்கலையையும் கொண்டு, ஒரு காலத்தில் வளமான சுதேச சமத்தானமாக இருந்த கோலாப்பூரின் நினைவுகளை மீட்டெடுக்கிறது.  

## தற்போதைய நிலை
பவானி மண்டபத்தில், கோலாப்பூரின் மிகவும் நேசிக்கப்பட்ட இளவரசரான சாகூ மகாராசாவின் முழு உருவச் சிலையைக் காணலாம். நகர மக்களால் இவர் மன்னராகக் கருதப்பட்டாலும், இவரது அரசியல் வாழ்வின் பெரும்பகுதி பிரிட்டிசு ஆட்சியின் கீழேயே கழிந்தது. சாகூ மகாராசால் வேட்டையாடப்பட்ட விலங்குகள் இங்கு காட்சிக்கு வைக்கப்பட்டுள்ளன. ஒரு பெரிய காட்டெருமை (அதன் மீது பரவியுள்ள குங்குமப்பூவின் அளவைக் கருத்தில் கொண்டு இது சில ஆன்மீக முக்கியத்துவத்தை அடைந்துள்ளது), சிறுத்தைகள், ஓரிணை மான் மற்றும் வேறு சில இச்சேகரிப்பில் உள்ளன. அரசர் சிவாஜி கோலாப்பூருக்கு வருகை தந்தபோது பயன்படுத்தியதாக நம்பப்படும் ஒரு எளிமையான மர சிம்மாசனத்தையும் இம்மண்டபம் காட்சிப்படுத்துகிறது. உலகியல் சுகபோகங்களில் அதிக நாட்டம் கொள்ளாத, ஒரு குறிக்கோளுடன் செயல்பட்ட மனிதர் அவர் என்ற கருத்தை வலுப்படுத்துகிறது. இதன் தற்போதைய வடிவில், இது கோலாப்பூரின் மராட்டிய அரச குடும்பத்தினரின் ஒரு கூட்டுச் சமாதிக் கல்லறையாகச் செயல்படுகிறது.  

கோலாப்பூரிலிருந்து சுமார் 20 கிலோமீட்டர் தொலைவில் உள்ள மலைக்கோட்டையான பன்காலாவிலிருந்து, போரிடும் மராட்டிய வீரர்களுக்குத் தப்பிச் செல்வதற்கான ஒரு பாதையை வழங்குவதற்காகக் கட்டப்பட்ட பவானி மண்டபத்திற்குச் செல்லும் ஒரு சுரங்கப்பாதை இருப்பதாகக் கூறப்படுகிறது. இந்தச் சுரங்கப்பாதையைக் கண்டுபிடிப்பதற்கான எந்த முயற்சிகளோ அல்லது அது கண்டுபிடிக்கப்பட்டதாகவோ இதுவரை கேள்விப்படவில்லை.
# சிறீ சத்ரபதி சிவாஜி விளையாட்டரங்கம்



**சிறீ சத்ரபதி சிவாஜி விளையாட்டரங்கம்** (*Shri Chhatrapati Shivaji Stadium*) இந்தியாவின் மகாராட்டிர மாநிலத்திலுள்ள கோலாப்பூரில் அமைந்துள்ள ஒரு பல்நோக்கு விளையாட்டரங்கமாகும். கோலாப்பூர் துடுப்பாட்ட சங்க விளையாட்டரங்கம் என்ற பெயராலும் இது அறியப்படுகிறது. இந்த விளையாட்ட்ரங்கம் மகாராட்டிர துடுப்பாட்ட அணிக்காக பல முதல் தர மற்றும் பட்டியல் ஏ போட்டிகளை நடத்தியுள்ளது. இங்கு சந்தோசு கோப்பை போட்டிகளும் நடந்துள்ளன. விளையாட்டரங்கம் கோலாப்பூர் துடுப்பாட்ட சங்கத்திற்கு சொந்தமானது. இச்சங்கமே விளையாட்டரங்கை நிர்வகிக்கிறது. பல ஆண்டுகளாக மகாராட்டிராவை ஆண்ட ஒரு சிறந்த மராட்டிய வீரரான சிவாஜியின் பெயரால் அழைக்கப்படுகிறது. இன்றுவரை இந்த மைதானம் 1952 முதல் 2006 வரை 14 முதல் தரப் போட்டிகளையும், அத்துடன் 1990-ஆம் ஆண்டில் ஒரு பட்டியல் ஏ போட்டியையும் நடத்தியுள்ளது. அந்தப் போட்டியில் மகாராட்டிரா துடுப்பாட்ட அணி வில்சு XI அணியிடம் 18 ஓட்டங்கள் வித்தியாசத்தில் தோல்வியடைந்தது.
# இரங்கலா ஏரி



**இரங்கலா ஏரி** (*Rankala Lake*) இந்தியாவின் மகாராட்டிரா மாநிலத்திலுள்ள கோலாப்பூரில் அமைந்துள்ள ஒரு நன்னீர் ஏரியாகும்.  

## வரலாறு
எட்டாம் நூற்றாண்டுக்கு முன்பு, இரங்கலா ஒரு கல் குவாரியாக இருந்தது. 9 ஆம் நூற்றாண்டில் ஏற்பட்ட ஒரு நிலநடுக்கம் அந்தக் குவாரிக்கு பெரும் கட்டமைப்பு சேதத்தை ஏற்படுத்தியது. இதனால், நிலத்தடி நீர் ஊற்று ஒன்றிலிருந்து நீர் பெருகி, இரங்கலா ஏரி உருவானது. இந்த வரலாற்றுச் சிறப்புமிக்க ஏரியில் நந்தி சிலை கொண்ட ஒரு இந்து கோவில் அமைந்துள்ளது. உள்ளூர் இந்து நம்பிக்கைகளின்படி, சிவபெருமான் நந்தியைப் பயன்படுத்தி, தினமும் ஒரு கோதுமை மணியளவு ஏரியை நோக்கி நகர்ந்து, பின்னர் ஒரு அரிசி மணியளவு தூரம் பின்வாங்குகிறார். சிவபெருமான் இரங்கலா ஏரியை அடைந்தால், உலகம் அழியும் காலம் தொடங்கும் என்று இந்து நம்பிக்கைகள் கூறுகின்றன.  

## சுற்றுலா
இந்த வரலாற்றுச் சிறப்புமிக்க ஏரி, இயற்கை அழகை இரசிப்பவர்களுக்கு ஒரு பொக்கிசமாகும். இரங்கலா ஏரியின் வடக்கே சாலினி அரண்மனையும், வடகிழக்கே 'பத்மராசே தோட்டம்' மற்றும் தென்கிழக்குக் கரையில் சமீபத்தில் உருவாக்கப்பட்ட ஒரு பூங்காவும் அமைந்துள்ளன. இரங்கலா ஏரியின் தென்கிழக்கு பூங்காவில் ஒரு புதிய உணவுச் சந்தை உள்ளது. குதிரை சவாரி மற்றும் படகு சவாரி போன்ற செயல்பாடுகளையும் இங்கு அனுபவிக்கலாம். நுணுக்கமாகச் செதுக்கப்பட்ட கருங்கல் மற்றும் இத்தாலிய பளிங்குக் கற்களால் ஆன சாலினி அரண்மனை, தற்போது ஒரு உணவு விடுதியாக மாற்றப்பட்டுள்ளது.
# சித்ரி அணை



**சித்ரி அணை** (*Chitri Dam*) என்பது இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில், அச்சாரா நகரத்தின் அருகே சித்ரி ஆற்றின் மீது கட்டப்பட்ட ஒரு மண், கல் போன்ற இயற்கை பொருட்களைக் கொண்டு கட்டப்பட்ட அணையாகும். இந்த அணையின் கொள்ளளவு 1.88 ஆயிரம் மில்லியன் கன அடி ஆகும். அணை 2001 ஆம் ஆண்டு திறக்கப்பட்டது.  

## விவரக்குறிப்புகள்
அணையின் மிகத் தாழ்வான அடித்தளத்திலிருந்து இதன் உயரம் 55.1 மீட்டர் (181 அடி) ஆகும். அதே சமயம் அணையின் நீளம் 1,710 மீட்டர் (5,610 அடி) ஆகும். இதன் கொள்ளளவு 2,606 கன கிலோமீட்டர் (625 கன மைல்) ஆகும்.  

## நோக்கம்
- நீர்ப்பாசனம்
- மின் நிலையம்
# குட்னூர் அணை



**குட்னூர் அணை** (*Kudnur Dam*) என்பது இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில், சந்த்காட்டு நகரத்தின் அருகே ஓர் உள்ளூர் ஆற்றின் மீது கட்டப்பட்ட ஒரு மண், கல் போன்ற இயற்கை பொருட்களைக் கொண்டு கட்டப்பட்ட அணையாகும். இந்த அணையின் கொள்ளளவு 50.06 ஆயிரம் மில்லியன் கன அடி ஆகும். அணை 2005 ஆம் ஆண்டு திறக்கப்பட்டது.  

## விவரக்குறிப்புகள்
அணையின் மிகத் தாழ்வான அடித்தளத்திலிருந்து இதன் உயரம் 20.99 மீட்டர் (68.9 அடி) ஆகும். அதே சமயம் அணையின் நீளம் 316 மீட்டர் (1,037 அடி) ஆகும். இதன் கொள்ளளவு 208.68 கன கிலோமீட்டர் (50.06 கன மில்லியன்) ஆகும்.  

## நோக்கம்
- நீர்ப்பாசனம்
# தில்லாரி அணை



**தில்லாரி அணை** (*Tillari (Main) Dam*) என்பது இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில், சந்த்காட்டு நகரத்தின் அருகே ஓர் தில்லாரி ஆற்றின் மீது கட்டப்பட்ட ஓர் ஈர்ப்பு அணையாகும். மேல்பகுதி குறுகியதாகவும், அடிப்பகுதி மிகவும் அகலமாகவும் நீரழுத்தத்தை தாங்கும் வகையில் கட்டப்பட்டுள்ள அணையாகும். இந்த அணையின் கொள்ளளவு 60 ஆயிரம் மில்லியன் கன அடி ஆகும். அணை 1986 ஆம் ஆண்டு திறக்கப்பட்டது.  

## விவரக்குறிப்புகள்
அணையின் மிகத் தாழ்வான அடித்தளத்திலிருந்து இதன் உயரம் ஆகும். அதே சமயம் அணையின் நீளம் ஆகும். இதன் கொள்ளளவு 208.68 கன கிலோமீட்டர் ஆகும்.  

## நோக்கம்
- நீர்மின் திட்டம்